
Fülöpháza Község Önkormányzat

Képviselő-testületének

2023. március 13. napján
megtartott rendkívüli ülésén felvett
4. számú
J E G Y Z Ő K Ö N Y V E
13-23/2023. (III.13.) képviselő-testületi határozatok
3/2023. (III.13.) önkormányzati rendelet

4-6/(III.14.) önkormányzati rendeletek
Fülöpháza,2023. március 13.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2023. március 13. napján 17:00 órakor megtartott rendkívüli ülésén.
Jelen vannak: 
Nagyné Balogh Csilla polgármester

Juhász István alpolgármester

Dr. Pogány Károly László képviselő

Balogh József János képviselő


Molnár Imre képviselő
Tanácskozási joggal meghívott:
Vincze Miklós jegyző


 Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 17:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 5 fő jelen van. 
Az előzetesen egyeztetett meghívó alapján a napirendet szavazásra bocsátotta.
Az ülés napirendje:
Napirend: 

1.) Fülöpháza Község Önkormányzata 2023. évi költségvetésének elfogadása

Előadó: Nagyné Balogh Csilla polgármester

2.) Új temető rendelet megalkotása

Előadó: Nagyné Balogh Csilla polgármester

3.) Fülöpháza Község Önkormányzata új Szervezeti és Működési Szabályzata megalkotása
Előadó: Nagyné Balogh Csilla polgármester

4.) A szociális étkeztetésről szóló 10/2018.(XI.30.) önkormányzati rendelet módosítása

Előadó: Nagyné Balogh Csilla polgármester

5.) Társulás anyagainak tárgyalása:
a) Kerekegyháza és Térsége Feladatellátó Társulás 2023. évi költségvetésének elfogadása

Előadó: Nagyné Balogh Csilla polgármester


b) Intézményi térítési díjak felülvizsgálata


Előadó: Nagyné Balogh Csilla polgármester


c.) Bóbita Óvoda beiratkozási időpontjának meghatározása
 Előadó: Nagyné Balogh Csilla polgármester

6.)  RÉV Szenvedélybeteg-segítő Szolgálat 2022. évi szakmai beszámolója
 Előadó: Nagyné Balogh Csilla

7.) Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2023. évi költségvetésének elfogadása
Előadó: Nagyné Balogh Csilla

8.) Egyebek

Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


13/2023. (III.13.) Kt. NORMATÍV hat 

2023. március 13.-án megtartott rendkívüli képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2023. március 13.-i rendkívüli ülésén az alábbi napirendet fogadja el:

          Napirend: 

1.) Fülöpháza Község Önkormányzata 2023. évi költségvetésének elfogadása

Előadó: Nagyné Balogh Csilla polgármester

2.) Új temető rendelet megalkotása

Előadó: Nagyné Balogh Csilla polgármester

3.) Fülöpháza Község Önkormányzata új Szervezeti és Működési Szabályzata megalkotása
Előadó: Nagyné Balogh Csilla polgármester

4.) A szociális étkeztetésről szóló 10/2018.(XI.30.) önkormányzati rendelet módosítása

Előadó: Nagyné Balogh Csilla polgármester

5.) Társulás anyagainak tárgyalása:
a) Kerekegyháza és Térsége Feladatellátó Társulás 2023. évi költségvetésének elfogadása

Előadó: Nagyné Balogh Csilla polgármester


b) Intézményi térítési díjak felülvizsgálata


Előadó: Nagyné Balogh Csilla polgármester


c.) Bóbita Óvoda beiratkozási időpontjának meghatározása
 Előadó: Nagyné Balogh Csilla polgármester

6.)  RÉV Szenvedélybeteg-segítő Szolgálat 2022. évi szakmai beszámolója
 Előadó: Nagyné Balogh Csilla

7.) Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2023. évi költségvetésének elfogadása
Előadó: Nagyné Balogh Csilla

8.) Egyebek

Felelős: Vincze Miklós jegyző
      Határidő: azonnal   
1. napirendi pont tárgyalása:

Fülöpháza Község Önkormányzata 2023. évi költségvetésének elfogadása

Nagyné Balogh Csilla polgármester: Beterveztünk minden előzetesen ismert kiadást. A támogatások esetében az előző évek gyakorlatához képest új javaslatom a Rendőrségnek 250.000 forint támogatás megállapítása. Az új őrsparancsok úr volt nálam bemutatkozni. Köszönetemet fejeztem ki a kampányszerű ellenőrzésekért, és a nagyobb rendőri jelenlétért.  Azt mondta őrsparancsnok úr, hogy célzott támogatásnak örülnének. A Kecskeméti Rendőrfőkapitánysággal kell támogatási szerződést kötnünk. Így szorosabbra tudjuk fűzni az együttműködést. Doktor Úrnak is be lett tervezve a költségvetésbe a 400.000 forint összegű működési támogatás. Decemberben betölti a Doktor Úr a nyugdíjkorhatárt, így egyeztettem vele a terveiről. Azt mondta, hogy ha az egészségügyi állapota engedi, szeretné folytatni. Mi is számítunk a munkájára. A civil szervezeteknek most nem tettünk bele a költségvetésbe működési támogatást. A traktor is le lett műszakiztatva, rendben van. Idén mindkét tanyagondnoki gépjárművet is műszaki vizsgára kell vinni. A pályázatokon múlnak majd a lehetőségeink. A Kocsis Zoltán által megvásárolt telek esetében a Bácsvíz mondta meg, hány m2 a telek. A valóság eltér ettől, mert a Bácsvíznek arrébb kell tennie a kerítést, ezért nem kötöttük még meg az adásvételi szerződést. Várjuk a LEADER falunapi pályázati összeget is, az elszámolás be van már adva. Szorosan gazdálkodtunk. 
Halcsikné Szabó Ágnes pü-i irodavezető: Pénteken megjelent a kormányrendelet. Ennek értelmében 2.062 ezer forint minimálbér kompenzációt kap a település, ez egy kicsivel kevesebb, mint a tavalyi, de ezzel tudjuk növelni a tartalék összegét. 
Nagyné Balogh Csilla polgármester: A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 5 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzatának 2023. évi költségvetéséről szóló 3/2023. (III.13.) önkormányzati rendeletét alkotta. 

Nagyné Balogh Csilla polgármester: Szavazzunk az adósságot keletkeztető határozatról is a költségvetéssel kapcsolatban, aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


14/2023. (III. 13.) sz. Kt.

Középtávú tervezés – az Áht. 29/A. § alapján – a 2023. évi adósságot keletkeztető jogügyletek meghatározása







Határozat

1./ Fülöpháza Község Önkormányzata Képviselő-testülete 2023. évben nem tervez kormányzati hozzájárulást igénylő adósságot keletkeztető jogügyletet.
2./ A Képviselő-testület a határozat 1. sz. melléklete alapján – az önkormányzat adósságot keletkeztető ügyleteiből eredő fizetési kötelezettség bemutatása a 353/2011. (XII. 30.) Kormányrendelet szerint – mutatja be az adósságot keletkeztető jogügyletek fizetési kötelezettségeit és a bevételeket. 

Egyben felhatalmazza a polgármestert a vonatkozó adatszolgáltatásra a Magyar Államkincstár felé.

Felelős: Nagyné Balogh Csilla polgármester

Határidő: 2023. március 15.

A határozatról értesül:. - Vincze Miklós jegyző, és általa




     - Pénzügyi iroda




     - Magyar Államkincstár

1. sz. melléklet a 14/2023. (III. 13.) Kt. határozathoz

Az önkormányzat adósságot keletkeztető ügyleteiből eredő fizetési kötelezettség

	 
	 
	 
	 
	Ft

	Megnevezés
	tárgyév
	Saját bevétel és adósságot keletkeztető ügyletből erdő fizetési kötelezettség a tárgyévet követő

	 
	 
	1. év
	2. év
	3. év

	Helyi adók
	17 324 000
	17 324 000
	17 800 000
	17 800 000

	Osztalékok, koncessziós díjak
	 
	0
	0
	0

	Egyéb közhatalmi bevételek
	240 000
	240 000
	240 000
	240 000

	Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel
	 
	 
	 
	 

	Részvények, részesedések értékesítése 
	 
	 
	 
	 

	Vállalat értékesítésből, privatizációból származó bevétel
	 
	 
	 
	 

	Kezességvállalással kapcsolatos megtérülés
	 
	 
	 
	 

	Saját bevételek
	17 564 000
	17 564 000
	18 040 000
	18 040 000

	Saját bevételek 50 %-a
	8 782 000
	8 782 000
	9 020 000
	9 020 000

	Előző években keletkezett tárgyévet terhelő fizetési kötelezettség
	0
	0
	0
	0

	Felvett, átvállalt hitel és annak tőketartozása
	 
	 
	 
	 

	Felvett, átvállalt kölcsön és annak tőketartozása
	 
	 
	 
	 

	Hitelviszonyt megtestesítő értékpapír
	 
	 
	 
	 

	Adott váltó
	 
	 
	 
	 

	Pénzügyi lízing
	 
	 
	 
	 

	Halasztott fizetés
	 
	 
	 
	 

	Kezességvállalásból eredő fizetési kötelezettség
	 
	 
	 
	 

	Tárgyévben keletkezett, ill. keletkező, tárgyévet terhelő fizetési kötelezettség
	0
	0
	0
	0

	Felvett, átvállalt hitel és annak tőketartozása
	 
	 
	 
	 

	Felvett, átvállalt kölcsön és annak tőketartozása
	 
	 
	 
	 

	Hitelviszonyt megtestesítő értékpapír
	 
	 
	 
	 

	Adott váltó
	 
	 
	 
	 

	Pénzügyi lízing
	 
	 
	 
	 

	Halasztott fizetés
	 
	 
	 
	 

	Kezességvállalásból eredő fizetési kötelezettség
	 
	 
	 
	 

	Fizetési kötelezettség összesen
	0
	0
	0
	0

	Fizetési kötelezettséggel csökkentet saját bevétel
	8 782 000
	8 782 000
	9 020 000
	9 020 000


2. napirendi pont tárgyalása:

Új temető rendelet megalkotása

Nagyné Balogh Csilla polgármester: Áraink nem változtak. A temetőben a vállalkozásszerűen munkát végzők által fizetendő temetőfenntartási hozzájárulási díj 910 Ft/alkalom összegben lett meghatározva a jogszabályi előírásoknak megfelelően. 

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 5 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzata Képviselő-testületének a temetőről és temetkezésről szóló 4/2023. (III.14.) önkormányzati rendeletét alkotta. 

3. napirendi pont tárgyalása:

Fülöpháza Község Önkormányzata új Szervezeti és Működési Szabályzata megalkotása
Nagyné Balogh Csilla polgármester: Változásként a jelenleg hatályos SZMSZ-ünkhöz képest annyi, hogy a vármegyei elnevezések lettek átvezetve, és a rövidtávú közfoglalkoztatás lett kivéve a KOFOG kódok közül. 

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 5 igen szavazattal, ellenszavazat és tartózkodás nélkül a jegyzőkönyv 3/1 számú melléklete szerinti Fülöpháza Község Önkormányzata Képviselő-testületének a Szervezeti és Működési Szabályzatáról szóló 5/2023. (III.14.) önkormányzati rendeletét alkotta. 

4. napirendi pont tárgyalása:
A szociális étkeztetésről szóló 10/2018.(XI.30.) önkormányzati rendelet módosítása

Nagyné Balogh Csilla polgármester: Itt is érződik az áremelkedés hatása. Továbbra is biztosítjuk az ellátást, az igénybevevőknek pár száz forintos emelkedést fog jelenteni. Jövedelmük alapján kapják a kedvezményt az idősek. Május 1-jén lép hatályba a rendelet, így lesz idejük mérlegelni a további igénybevételt. 

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 5 igen szavazattal, ellenszavazat és tartózkodás nélkül a jegyzőkönyv 4/1 számú melléklete szerinti Fülöpháza Község Önkormányzata Képviselő-testületének a szociális étkeztetésről szóló 10/2018. (XI.30.) önkormányzati rendelet módosításáról szóló 6/2023. (III.14.) önkormányzati rendeletét alkotta. 

Nagyné Balogh Csilla polgármester: Szavazzunk a munkahelyi-, és vendégétkeztetés térítési díjának megállapításáról. Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


15/2023. (III. 13.) sz. Kt.

A munkahelyi-, és vendégétkeztetés térítési díja megállapítása

Határozat

Fülöpháza Község Önkormányzat Képviselő-testülete:

· a munkahelyi étkeztetés térítési díját nettó 1320.- Ft + ÁFA/adag 

· a vendégétkeztetés térítési díját nettó 1640.- Ft + ÁFA/adag

összegben határozza meg.

Felelős: Nagyné Balogh Csilla polgármester

Határidő: 2023. május 1.

A határozatról értesül: - Vincze Miklós jegyző, és általa:


- Fülöpháza Község Önkormányzata


- intézményfenntartó iroda


- pénzügyi iroda

5. napirendi pont tárgyalása:
Társulás anyagainak tárgyalása:
5/a) Kerekegyháza és Térsége Feladatellátó Társulás 2023. évi költségvetésének elfogadása
Halcsikné Szabó Ágnes pü-i irodavezető: A társulás költségvetése is kedvezőbben fog alakulni, mert Kerekegyháza, mint gesztor is kapott minimálbérkompenzációs támogatást. 

Nagyné Balogh Csilla polgármester: A tavalyi évben is volt megtakarítás, így Kerekegyháza vissza is fog nekünk utalni pénzt. 

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

16/2023. (III.13.) sz. Kt: 

Kerekegyháza és Térsége Feladatellátó Társulás 2023. évi költségvetésének elfogadása 

Határozat

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa 2023. évi költségvetésének elfogadásáról szóló előterjesztésben foglaltakat.
Felelős:    Nagyné Balogh Csilla polgármester

Határidő: azonnal

5/b) Intézményi térítési díjak felülvizsgálata
Nagyné Balogh Csilla polgármester: A házi segítségnyújtás és a jelzőrendszeres segítségnyújtás érint minket. A házi segítségnyújtás talán csak egy embert érint, az ellátottak többsége elhunyt. A gondozó át van vezényelve Kerekegyházára tartós helyettesként. A jelzőrendszer költsége pedig minimális, ott az emelkedés alig észrevehető.
Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

17/2023. (III.13.) sz. Kt: 

Intézményi térítési díjak felülvizsgálata
Határozat

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa intézményi térítési díjainak felülvizsgálatáról szóló előterjesztésben foglaltakat.
Felelős:    Nagyné Balogh Csilla polgármester

Határidő: azonnal

5/c.) Bóbita Óvoda beiratkozási időpontjának meghatározása
Nagyné Balogh Csilla polgármester: A beiratkozás időpontja a szokásos április végi időpontban lesz meghatározva. 
Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

18/2023. (III.13.) sz. Kt: 

Bóbita Óvoda beiratkozási időpontjának meghatározása
Határozat

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező – a Bóbita Óvoda beiratkozási időpontjainak meghatározásáról szóló - előterjesztésben foglaltakat.
Felelős:    Nagyné Balogh Csilla polgármester

Határidő: azonnal

6. napirendi pont:

RÉV Szenvedélybeteg-segítő Szolgálat 2022. évi szakmai beszámolója
Nagyné Balogh Csilla polgármester: A bizottság tárgyalta a beszámolót? 
Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


19/2023. (III.13.) sz. Kt:

RÉV Szenvedélybeteg-segítő Szolgálat beszámolója

Határozat

Fülöpháza Község Önkormányzata Képviselő-testülete a RÉV Szenvedélybeteg-segítő Szolgálat 2022. évi beszámolóját megtárgyalta és elfogadja.

Felelős: Nagyné Balogh Csilla polgármester

Határidő: azonnal

7. napirendi pont:
Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2023. évi költségvetésének elfogadása

Nagyné Balogh Csilla polgármester: A finanszírozási megállapodás alapján 2023. évben a lakosságszámunk alapján meghatározott hozzájárulási kötelezettségünk 3.210.030 forint. A bizottság tárgyalta a napirendi pontot? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


20/2023. (III.13.) sz. Kt. 

Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2023. évi költségvetésének elfogadása
HATÁROZAT

1./ Fülöpháza Község Önkormányzata Képviselő-testülete, Fülöpháza Község Önkormányzata képviseletében, mint az elsődleges működési körzetben érintett települési önkormányzat nevében elfogadja Kerekegyháza Tűzoltó Köztestület – a határozat mellékletét képező – 2023. évi költségvetésének kiadási főösszegét: 94 924 000 Ft-tal, a bevételi főösszeget: 57 895 030 Ft-tal, az önkormányzatok által finanszírozandó hiány összegét: 37 028 970 Ft-tal, ebből Fülöpháza Község Önkormányzatát terhelő rész: 3 210 030 Ft. Képviselő-testület kötelezettséget vállal arra, hogy a 2023. évi költségvetésébe a Kerekegyháza Tűzoltó Köztestület részére az egyéb működési célú kiadások között államháztartáson kívülre betervezett kiadások között 3 210 030 Ft-ot biztosít.
2./ A Képviselő-testület, Fülöpháza Község Önkormányzata képviseletében, mint az elsődleges működési körzetben érintett települési önkormányzat nevében elfogadja – a határozat mellékletét képező – Kerekegyháza Tűzoltó Köztestület önkormányzati tűzoltóságként történő működtetésével kapcsolatos Finanszírozási megállapodás 10. sz. módosítását.
Egyben felhatalmazza a polgármestert a megállapodás-módosítás aláírására.

Felelős: Nagyné Balogh Csilla polgármester

Határidő: azonnal

3./ A Képviselő-testület felkéri a jegyzőt, hogy a 2023. évi költségvetés-tervezetbe építse be a fenti kiadást.

Felelős: Vincze Miklós jegyző

Határidő: azonnal

A határozatról értesül:

                                    - Vincze Miklós jegyző, és általa






  - Pénzügyi iroda






  - érintett települések






..- Kerekegyháza Tűzoltó Köztestület

FINANSZÍROZÁSI MEGÁLLAPODÁS

10. sz. módosítása

a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 28. § (1) bekezdésében, és az önkormányzati és létesítményi tűzoltóságokra, valamint a hivatásos tűzoltóság, önkormányzati tűzoltóság és önkéntes tűzoltó egyesület fenntartásához való hozzájárulásra vonatkozó szabályokról szóló 239/2011. (XI. 18.) Korm. rendelet 31. §-ában előírtak teljesítése érdekében létrejött: 

egyrészről

az elsődleges működési körzetben érintett önkormányzatok:

1./ Ágasegyháza Község Önkormányzata

adószám: 15724667-1-03

székhely: 6076 Ágasegyháza, Szent István tér 1.

képviseli: Füredi János polgármester

2./ Fülöpháza Község Önkormányzata

adószám: 15724674-2-03

székhely: 6042 Fülöpháza, Kossuth u. 5.

képviseli: Nagyné Balogh Csilla polgármester

3./ Kerekegyháza Város Önkormányzata

adószám: 15724595-2-03

székhely: 6041 Kerekegyháza Fő u. 47/a

képviseli: Kaldenekker Zoltán alpolgármester

4./ Kunbaracs Község Önkormányzata

adószám: 15736352-1-03

székhely: 6043 Kunbaracs, Kölcsey u. 1.

képviseli: Hegedűs Lászlóné polgármester

másrészről

Kerekegyháza Tűzoltó Köztestület

adószám: 18352780-1-03

székhely: 6041 Kerekegyháza Szt. István tér 5

képviseli: dr. Kelemen Márk 

ÖT megnevezése, székhelye továbbiakban: önkormányzati tűzoltóság

között az alulírott helyen, az alulírott időben, az alábbi feltételekkel:

Előzmények:

A Felek 2012. március 29-én Finanszírozási megállapodást kötöttek a Kerekegyháza Tűzoltó Köztestületnek, mint önkormányzati tűzoltóságnak a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 28. § (1) bekezdésében foglaltak alapján a területükön működő önkormányzati tűzoltóságnak a működéséhez szükséges kötelező hozzájárulás mértékének meghatározása érdekében. A Felek a hozzájárulás mértékét lakosságszám-arányosan határozták meg. A hozzájárulás mértékét meghatározó népességszámadatokat az eredeti megállapodás 1. sz. melléklete tartalmazza, amely adatok minden évben felülvizsgálatra kerülnek. 

Mindezek alapján a Felek a 2012. március 29-én megkötött Finanszírozási megállapodást közös megegyezéssel az alábbiak szerint módosítják:

1.) Az eredeti megállapodás 1. sz. melléklete helyébe jelen megállapodás 1. sz. melléklete lép.

Jelen megállapodás-módosítás az eredeti szerződés elválaszthatatlan mellékletét képezi.

Jelen megállapodás-módosítást a Felek mint akaratukkal egyezőt jóváhagyólag aláírják.

Kelt: Kerekegyháza, 2023. hó március nap …...

	A települési önkormányzatok nevében:
	Az önkormányzati tűzoltóság nevében:



	Füredi János

Ágasegyháza Község Polgármestere

Nagyné Balogh Csilla

Fülöpháza Község Polgármestere

Kaldenekker Zoltán

Kerekegyháza Város Alpolgármestere

Hegedűs Lászlóné

Kunbaracs Község Polgármestere


	Dr. Kelemen Márk Tűzoltó Köztestület elnöke


„1. sz. melléklet:

Népességszámadatok

	Település
	Lakosságszám fő

	Ágasegyháza
	2 002

	Fülöpháza
	904

	Kerekegyháza
	6 838

	Kunbaracs
	684

	Összesen
	10 428


„

8. napirendi pont

Egyebek

8/a. Fülöpházi Lovas Egyesület támogatása

Nagyné Balogh Csilla polgármester: A Lovas Egyesület idén április 30-án fogja a fogathajtó versenyt szervezni. Ehhez kért az Egyesület az előző évekkel megegyező összegben, 150eFt támogatást. A támogatási kérelem mellé küldték a meghívót is a képviselő urak részére. 

Nagyné Balogh Csilla polgármester: Aki elfogadja a Lovas Egyesület támogatására vonatkozó javaslatot, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


21/2023. (III. 13.) sz. Kt.

A Lovas Egyesület támogatása

Határozat

1./ Fülöpháza Község Önkormányzat Képviselő-testülete a Lovas Egyesület részére 150.000 forint összegű működési támogatást biztosít a 2023. évi költségvetése terhére. A Képviselő-testület kötelezettséget vállal a 150.000 Ft összegű kiadási előirányzat biztosítására. A kiadás fedezete a tartalék. 

Egyben felhatalmazza a polgármestert a vonatkozó támogatási szerződés aláírására.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy költségvetési rendelet soron következő módosításakor a fenti döntést vegye figyelembe.
Felelős: Vincze Miklós jegyző
Határidő: értelemszerűen
8/b. 204/3 hrsz-ú telek értékesítése
Nagyné Balogh Csilla polgármester: Szalai Erzsébet, 6000 Kecskemét, Matkó tanya 256. szám alatti lakos telekvásárlási igénnyel kereste meg az önkormányzatot. A 204/3 hrsz-ú önkormányzati telek értékesíthető, mely 774 m2 alapterületű, és lakó-és pihenő övezetben található. Az eladási ár, az eddigi gyakorlat szerint nettó 900Ft/m2. A 204/8 hrsz-ú és a 204/5 hrsz-ú telkeket már értékesítettük. Ezen kívül csak a 204/2 hrsz-ú telek marad, de az nem lakóövezeti besorolású. 

Amennyiben értékesítésre kerül a telek, kapubejárót kell majd kialakítani. A behajtó kialakításának a lehetőségét kell majd megvizsgálni. A közművek az utcából elérhetőek. A víz bekötési költsége 500 ezer forint, vagy inkább több. Az áram a legkevesebb, az az oszlopról elérhető talán. 

Nagyné Balogh Csilla polgármester: Aki támogatja a 204/3 hrsz-ú ingatlan értékesítését, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:


22/2023. (III.13.) Kt. 

204/3 hrsz-ú építési telek értékesítése Szalai Erzsébet részére
Határozat

1./ Fülöpháza Község Önkormányzat Képviselő-testülete az Önkormányzat kizárólagos tulajdonában álló Fülöpháza belterület 204/3 hrsz-ú 774 m2 alapterületű kivett, beépítetlen terület művelési ágú ingatlant, megtekintett állapotban értékesíti Szalai Erzsébet, 6000 Kecskemét, Matkó tanya 256. szám alatti lakos részére. Az ingatlan vételárát 900 Ft/m2 + ÁFA négyzetméterár figyelembe vételével 696 600 Ft + ÁFA összegben határozza meg a Képviselő-testület. A közműcsatlakozások kiépítési költsége és az ügyvédi költségek a vevőt terhelik.

Egyben felhatalmazza a polgármestert az adásvételi szerződés megkötésére.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a fenti döntést a 2023. évi költségvetés soron következő módosításakor vegye figyelembe.

Felelős: Vincze Miklós jegyző

Határidő: értelemszerűen

8/c. Vágópont festése és az elektromos rendszer helyreállítása
Nagyné Balogh Csilla polgármester: A vágópontot jelen állapotában biztosan nem tudjuk bérbe adni. Háztáji sertés feldolgozásával foglalkozó vállalkozó nézte meg a múlt héten. Ő nem vágópont céljára szeretné használni, hanem csomagolásra és hűtésre. Az ügyvédjén keresztül fogja küldeni a szándéknyilatkozatot a bérletre vonatkozóan. Kértem árajánlatokat: 300 ezer forint + ÁFA lenne a festés, mely tartalmazza az anyagköltséget és a munkadíjat is. Az áram javítása a hűtőházban 138 ezer forint+ ÁFA lenne. Ezeket a költségeket muszáj ráfordítani, mert romlik az épület állapota. Ahhoz hogy itt élelmiszert állítsanak elő, rendbe kell tenni az épületet.

Nagyné Balogh Csilla polgármester: Aki elfogadja a Vágópont festésére, és elektromos rendszer helyreállítására vonatkozó javaslatot, kérem, szavazzon!

	A Képviselő-testület az ismertetett napirendet egyhangúlag, 5 igen szavazattal, ellenszavazat és tartózkodás nélkül elfogadta, és az alábbi határozatot hozta:

6042 Fülöpháza, Széchenyi utca 2. szám alatti, 204/1 hrsz-ú kivett udvar, gazdasági épület (vágópont) rendeltetésű ingatlan festése, elektromos rendszer helyreállítása
Határozat

1./ Fülöpháza Község Önkormányzata Képviselő-testülete a 204/1 hrsz-ú (6042 Fülöpháza, Széchenyi utca 2.) ingatlanon elhelyezkedő, az önkormányzat kizárólagos tulajdonát képező kivett udvar, gazdasági épület (vágópont) rendeltetésű ingatlan festési munkálatait, és az elektromos rendszer helyreállítási munkálatait megrendeli, az ellenszolgáltatások összege: 438 000 forint + ÁFA. A Képviselő-testület kötelezettséget vállal a 438 000 Ft + ÁFA kiadási előirányzat biztosítására a 2023. évi költségvetésében a dologi kiadások között, a kiadás fedezete a tartalék.

Felelős: Nagyné Balogh Csilla polgármester

Határidő: azonnal
2./ A Képviselő-testület felkéri a jegyzőt, hogy a fenti döntést a 2023. évi költségvetés soron következő módosításakor vegye figyelembe.

Felelős: Vincze Miklós jegyző

Határidő: értelemszerűen
8/d. Fúrt kutak 
Balogh József János képviselő: Az önkormányzat fúrott kútjaival mi a helyzet? 

Nagyné Balogh Csilla polgármester: Most 2023. december 31-ig van meghosszabbítva a határidő. A hivatal mindenképpen utána fog nézni. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 18:00 órakor bezárta.
Kmf.
       Nagyné Balogh Csilla






Vincze Miklós


polgármester






 
      jegyző

